Christianus Diaconescu

Christianus (Dacoromanice: Cristian) Diaconescu (natus die 2 Iulii 1959 Bucarestae) iudex, legatus et vir publicus Dacoromanicus est.

 Iuventus et munus 
Diaconescu, postquam scholam finivit, annis 1979 - 1983 Bucarestae iurisprudentiae studebat. Anno 1985 iudex in iudicio agriculturae Ilfov circuli nominatus est et anno 1985 in iudicio pagi Bucarestaeevz.ro. Anno 1989 etiam in Administerio Iustititiae operam dedit. Ab anno 1990 legatus Romaniae fuit, primo apud Organizationem Securitati Cooperationique in Europa favendis Vindobonae, deinde ab anno 1996 in Administerio Rerum Exterarum. Mense Decembri 2000 secretarius statalis in Administerio Rerum Exterarum nominatus est. Anno 2007 doctor iurisprudentiae promotus est. 

 Cursus honorum 
Ab anno 2002 sodalis Factionis Socialis Democraticae et anno 2004 senator electus est. Praeterea Administer Iustitiae in consilio ministrorum Hadriani Năstase nominatus est et ad finem anni 2004 mansit. Anno 2005 Mircea Geoană praeses Socialium Democraticorum eum vicarium suum fecit. Die 22 Decembris 2008 novus primus minister Aemilius Boc eum administrum rerum exterarum nominavit. Die 1 Octobris 2009 a magistratu se recessit atque anno 2010 etiam Factionem Socialem Democraticam reliquit et novam factionem UNPR accessitevz.ro. A die 24 Ianuarii – 7 Maii 2012 in consiliis ministrorum Aemilii Boc et Michaelis Răzvan Ungureanu iterum administer rerum exterarum fuit. Deinde consiliarius Traiani Băsescu factus estadevarul.ro et senatum reliquit. Nunc novam factionem PMP condiditaderavul.ro et anno 2014 candidatus huius factionis in suffragio praesidis rei publicae estadevarul.ro.

 Nexus externi 
 Pagina personalis

 Notae 

Categoria:Alumni Universitatis Bucarestensis
Categoria:Iudices Romaniae
Categoria:Legati Romaniae
Categoria:Ministri rerum externarum Romaniae
Categoria:Ministri iustitiae Romaniae
Categoria:Senatores Romaniae